Worcester F 80 Distinctiones

211 Rector aliorum

Rector aliorum debet habere auctoritatem in imperiis, Eccli. 17[:14]: *In unamquamque gentem præposuit,* scilicet, Deus non caro, non mundus, rectores, id est, prelatos secundum illud Apo. 2[:26]: *Dabo potestatem super gentes*, etc.

¶ Secundo, conformitatem in obseruanciis, Eccli. 32[:1]: *Rectorem te posuerunt? noli extolli,* sed *in illis* *esto*. Non super illos per oppressionem, non sub illis per villicacionem, non supra illos

/fol. 291rb/

per elationem, non post illos per remissionem, non extra illos per singularitatem, sed in illis per vnitatem et hoc quia commembrum, quamuis caput,[[1]](#footnote-1) Apo. 7[:17]: *Agnus* *qui medio throni est, reget* eos, etc.

¶ Tercio, sagacitatem in negociis, Eccli. 49[:17]: *Joseph natus est homo*, *qui,* est animal rationale, *princeps fratrum, firmamentum gentis*, *rector populi*. Et hoc quia dispensator, Psal. [79:2]: *Qui regis Israel, intende*.

¶ Quarto, sanctitatem in factis qui exemplum est, Eccli. 10[:2]: *Qualis rector civitatis, tales et inhabitantes in ea*. Sed heu Dan. 13[:5]: *Egressa est iniquitas a* seniore.

¶ Quinto, utilitatem in officiis quia caput est quia[[2]](#footnote-2) debet influere in membris, sensum, et motum, Eccli. 10[:4]: iustum *rectorem suscitabit* super illos, Psal. [95:10]: *Dominus regnauit* in eternum.

Sexto, bonitatem in custodiis quia pastor est, Psal. [47:15]: *Ipse reget nos in sæcula*.

¶ Septimo, inflexibilitatem in iudiciis[[3]](#footnote-3) quia iudex est, Eccli. 33[:19]: *Audite, magnates*, etc. Rom. 15[:12]: *Qui* *exsurget regere* gentes, tali debetur honor, Eccli. 10[:24]: *In medio fratrum rector illorum in honore*.

¶ Et nota quod rectitudine triplici. Debent pollere predicatores quia rectitudine cordis quo ad intencionem, oris quo ad edificacionem, operis quo ad imitacionem. Per primum Deum senciunt propicium, Psal. [72:1]: *Quam bonus Israel Deus, hiis*. Per secundum edificabunt proximum, Eccli. 28[:29]: *Verbis tuis facito stateram, et frenos ori tuo rectos*. Per tercium cunctis bene vniendi exemplum relinquent, Prou. 20[:11]: *Ex studiis suis intelligitur*.

1. caput ] Lambeth, F 128 *om.* F 80. [↑](#footnote-ref-1)
2. quia ] Lambeth, F 128 *corr.* quod F 80. [↑](#footnote-ref-2)
3. iudiciis ] Lambeth, F 128 *corr.* diuiciis F 80. [↑](#footnote-ref-3)